CELEX: C2006/261/53
Language: da
Date: 2006-10-28 00:00:00
Title: Sag T-249/06: Sag anlagt den 8. september 2006 — Niko Tube og Nyzhniodniprovskyi Tube Rolling Plant mod Rådet

28.10.2006   
            
            
               DA
            
            
               Den Europæiske Unions Tidende
            
            
               C 261/28
            
         Sag anlagt den 8. september 2006 — Niko Tube og Nyzhniodniprovskyi Tube Rolling Plant mod Rådet
   (Sag T-249/06)
   (2006/C 261/53)
   Processprog: engelsk
   Parter
   
      Sagsøgere: Nikopol Seamless Tubes Plant Closed Joint Stock Company (Niko Tube) (Nikopol, Ukraine) og Nyzhniodniprovskyi Tube Rolling Plant Open Joint Stock Company (Dnipropetrovsk, Ukraine) (ved lawyers H.-G. Kamann og P. Vander Schueren)
   
      Sagsøgt: Rådet for Den Europæiske Union
   Sagsøgernes påstande
   
               —
            
            
               Den anfægtede forordning annulleres, for så vidt som den angår sagsøgerne.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgerne, som er ukrainske producenter af sømløse rør, har nedlagt påstand om annullation af Rådets forordning nr. 954/2006 (1) om indførelse af en endelig antidumpingtold på importen af visse sømløse rør af jern eller stål med oprindelse i bl.a. Ukraine.
   Sagsøgerne har til støtte for påstandene gjort følgende gældende:
   
               —
            
            
               Rådet har fastsat den normale værdi på grundlag af et åbenbart urigtigt skøn i strid med princippet om forbud mod forskelsbehandling ved at tage hensyn til produkter, som ikke er fremstillet af sagsøgerne.
            
         
               —
            
            
               Rådet har foretaget en væsentlig skadesvurdering i strid med artikel 3 i grundforordningen (2), eftersom EF-producenterne ikke samarbejdede fuldt ud.
            
         
               —
            
            
               Rådet har handlet i strid med artikel 5, stk. 4, i grundforordningen ved ikke at afslutte proceduren i lyset af EF-erhvervsgrenens manglende samarbejdsvilje.
            
         
               —
            
            
               Rådet har foretaget et åbenbart urigtigt skøn i medfør af artikel 2, stk. 10, i grundforordningen, ved at udlede et påtaget gebyr af salgsvirksomheden Sepco's eksportpris.
            
         
               —
            
            
               Rådet har tilsidesat princippet om forbud mod forskelsbehandling ved vurderingen og i sidste ende afvisningen af sagsøgernes tilsagn.
            
         
               —
            
            
               Rådet har tilsidesat sagsøgernes ret til forsvar og artikel 253 EF, idet det ikke har anført en tilstrækkelig begrundelse for sin beslutning.
            
         
      (1)  Rådets forordning (EF) nr. 954/2006 af 27.6.2006 om indførelse af en endelig antidumpingtold på importen af visse sømløse rør af jern eller stål med oprindelse i Kroatien, Rumænien, Rusland og Ukraine, om ophævelse af forordning (EF) nr. 2320/97 og (EF) nr. 348/2000, om afslutning af interims- og udløbsundersøgelserne af antidumpingtolden på importen af visse sømløse rør af jern eller ulegeret stål med oprindelse i bl.a. Rusland og Rumænien samt om afslutning af interimsundersøgelserne af antidumpingtolden på importen af visse sømløse rør af jern eller ulegeret stål med oprindelse i bl.a. Rusland og Rumænien og i Kroatien og Ukraine (EUT L 175, s. 4).
   
      (2)  Rådets forordning (EF) nr. 384/96 af 22.12.1995 om beskyttelse mod dumpingimport fra lande, der ikke er medlemmer af Det Europæiske Fællesskab (EFT 1996 L 56, s. 1).